Հավելված N 1

Արտաշատ համայնքի ավագանու

2023թ. փետրվարի --ի N որոշման

**ՀԱՇՎԵՏՎՈՒԹՅՈՒՆ**

**ՀԱՄԱՅՆՔԻ 2022 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆՈՎ ՆԱԽԱՏԵՍՎԱԾ ԾՐԱԳՐԵՐԻ ԻՐԱԿԱՆԱՑՄԱՆ ՎԵՐԱԲԵՐՅԱԼ**

Համայնքի 2022 թվականի տարեկան աշխատանքային պլանը ներկայացնում է Արտաշատ համայնքի սոցիալ-տնտեսական իրավիճակի համալիր վերլուծության և առկա հիմնախնդիրների բացահայտման, ֆինանսական և տնտեսական ռեսուրսների գնահատման արդյունքում նպատակային զարգացման տեսանկյունից ձեռնարկվելիք քայլերի ամբողջություն, որը նախատեսում է ռազմավարական քաղաքականությամբ համայնքի խնդիրների արդյունավետ լուծում և նպատակային բյուջետավարման գործընթացի իրականացում:

2022 թվականի ընթացքում տարեկան աշխատանքային պլանով նախատեսված իրականացվել են հետևյալ աշխատանքներն՝ ըստ բնագավառների։

1․ 2022 թվականի ընթացքում տարբեր գերատեսչություններից, քաղաքացիներից և իրավաբանական անձանցից աշխատակազմ է մուտքագրվել 14․645 դիմում և գրություն։

Համայնքի ղեկավարի կողմից ընդունվել է 4․627 որոշում, արձակվել՝ 865 կարգադրություն։ Աշխատակազմի քարտուղարի կողմից արձակվել է 740 հրաման։

Գումարվել է ավագանու 14 նիստ և ընդունվել 299 որոշում։

Իրականացվել են վերոնշյալ փաստաթղթերի մուտքագրման և արխիվացման աշխատանքներ։

2․ Հրապարակվել է համայնքային ծառայության թափուր պաշտոններ զբաղեցնելու համար մրցույթ անցկացնելու 22 հայտարարություն՝ 140 թափուր պաշտոնի համար։ Կայացել է 21 մրցույթ, որի արդյունքում զբաղեցվել է համայնքային ծառայողի 107 պաշտոն։

Տեղի է ունեցել 3 մրցույթ ՀՈԱԿ-ների տնօրենների թափուր պաշտոնները զբաղեցնելու համար, որից երեքն էլ զբաղեցվել են:

3․ Ըստ անհրաժեշտության կազմակերպվել են աշխատանքային քննարկումներ, խորհրդակցություններ, հանրային լսումներ։

4․ Յուրաքանչյուր շաբաթ համայնքի ղեկավարի մոտ կազմակերպվել է քաղաքացիների ընդունելություն՝ մասնակցել է թվով 433 անձ։

5․ ՔԿԱԳ գործակալության Արտաշատ սպասարկման կենտրոնի կողմից 2022 թվականին կատարվել է թվով 5․024 գործարք, համայնքի բյուջե մուտքագրվել է 12․175․000 (տասներկու միլիոն հարյուր յոթանասունհինգ հազար) ՀՀ դրամ գումար:

**ՍՈՑԻԱԼԱԿԱՆ ԱՋԱԿՑՈՒԹՅԱՆ ԵՎ ԱՌՈՂՋԱՊԱՀՈՒԹՅԱՆ ԲՆԱԳԱՎԱՌ**

1․ Թվով 1․543 սոցիալապես անապահով քաղաքացիների համայնքի բյուջեից հատկացվել է որպես դրամական օգնություն 33․125․000 (երեսուներեք միլիոն մեկ հարյուր քսանհինգ հազար) ՀՀ դրամ, Երկրապահ կամավորականների միության Արտաշատի տարածքային բաժանմունքին՝ 550․000 (հինգ հարյուր հիսուն հազար) ՀՀ դրամ։

2․ Արցախյան ազատամարտի, քառօրյա և 44-օրյա պատերազմների, 2022 թվականի սեպտեմբերի 13-ին Ադրբեջանի կողմից սանձազերծված լայնածավալ ագրեսիայի հետևանքով զոհված և անհետ կորած զինծառայողների թվով 139 ընտանիքների համյնքի բյուջեից հատկացվել է որպես դրամական օգնություն 6․950․000 (վեց միլիոն ինը հարյուր հիսուն հազար) ՀՀ դրամ

3․ Կատարվել է թվով 944 տնայց՝ համայնքապետարան դիմած քաղաքացիների սոցիալական վիճակի ուսումնասիրության նպատակով։ Անցկացվել է սոցիալական աջակցության թվով 31 նիստ։

4․ Հաշմանդամություն ունեցող առավել կարիքավոր թվով 5 զին․ ծառայողների ընտանիքներ ստացել են սննդի փաթեթներ։

5․ Սոցիալապես անապահով թվով 47 քաղաքացու բուժօգնություն ստանալու նպատակով տրամադրվել է պետ․ պատվերի միջնորդագիր։

6․ Արցախից տեղահանված թվով 100 ընտանիքի հատկացվել է սնունդ։

7․ Խիստ կարիքավոր թվով 200 ընտանիքի հատկացվել է վառելափայտ։

8․ Զինվորական հաշմանդամություն ունեցող թվով 93անձանց «Կարո Կարապետյան» բարեգործական հիմնադրամի կողմից հատկացվել է յուրաքանչյուրին 100․000 (հարյուր հազար)՝ ընդհանուր 9․300․000 (ինը միլիոն երեք հարյուր հազար) ՀՀ դրամ օգնություն։

9․ Արտաշատ քաղաքում փաստացի բնակվող արցախցի թվով 5 ընտանիքի «Մանկական զարգացման հիմնադրամ»-ի կողմից հատկացվել է կահույք և կենցաղային տեխնիկա։

10․ 2022 թվականի սեպտեմբերի 13-ին ադրբեջանական զինուժի կողմից սանձազերծված լայնածավալ հարձակման հետևանքով Ջերմուկ քաղաքից տեղափոխված, Արտաշատ համայնքում փաստացի բնակություն հաստատած թվով 34 ընտանիքի բարերարների կողմից հատկացվել է սնունդ և հիգիենայի պարագաներ։

11․ Սոցիալապես անապահով շուրջ 1․020 ընտանիքի բաշխվել է 1․829 բաճկոն, շարֆ և գլխարկ։

12․ Արտաշատ քաղաքում փաստացի բնակվող արցախցի՝ խիստ կարիքավոր բազմազավակ, միայն կենսաթոշակառուներից բաղկացած, 1-ին խմբի հաշմանդամություն ունեցող թվով 32 ընտանիք ֆրանսահայ բժիշկների կողմից բուժ․ զննում է անցել, տրամադրվել են՝ դեղամիջոցներ, հաշմանդամի թվով 2 սայլակներ և դրամական օգնություն։

13․ Համայնքապետարանի կողմից հաշմանդամություն ունեցող թվով 2 անձի տրամադրվել են սայլակներ։

**ԶԱՐԳԱՑՄԱՆ ԾՐԱԳՐԵՐԻ, ՏՈՒՐԻԶՄԻ, ԱՌԵՎՏՐԻ, ՍՊԱՍԱՐԿՄԱՆ ԵՎ ԳՈՎԱԶԴԻ ԲՆԱԳԱՎԱՌ**

1․ Համայնքի տարածքում արտաքին գովազդի վահանակներ տեղադրելու համար տնտեսվարողների հետ կնքվել է թվով 135 պայմանագիր։

2․ Շրջայցերի միջոցով վերահսկողական աշխատանքներ են տարվել բացօթյա առևտրի բնագավառի գործունեությունը օրենքի պահանջներին համապատասխանեցնելու նպատակով։ Տրամադրվել է թվով 42 ծանուցագիր։

3․ Կազմվել է վարչական վարույթ հարուցելու թվով 1 արձանագրություն։

4․ Տեղական տուրքերի մասով տրվել է թվով 588 թույլտվություն։

5․ Զարգացման ծրագրերի շրջանակներում կազմակերպվել է հանդիպում-քննարկումներ տարբեր գերատեսչությունների, հասարակական և դոնոր կազմակերպությունների հետ։

6․ Կազմակերպվել է Ֆրանսիայից ժամանած լրագրողների ընդունելություն, ովքեր ճանաչողական այցով առաջին անգամ էին գտվում Հայաստանում։

7․ Կազմակերպվել է հանդիպում Հայաստանում Ֆրանսիայի արտակարգ և լիազոր դեսպան Ա.Լուոյի ղեկավարած պատվիրակության հետ։

8․ Ընդունվել է Քլամար քույր քաղաքից ժամանած երիտասարդ սկաուտների 6 հոգանոց խումբը։

9․ Ընդունվել է «Հայ Մեդ» բժշկական միության նախագահ Ժան Միշել Էքերյանի և «Սանտե Արմենի» միության նախագահ Ժերար Հովակիմյանի պատվիրակած աշխատախումբը։

10․ Համագործակցության նպատակով քննարկումներ են ընթանում հայ-չինական գործընկերության կենտրոնի հետ:

**ԿՈՄՈՒՆԱԼ ՏՆՏԵՍՈՒԹՅԱՆ, ԳՈՒՅՔԻ ԿԱՌԱՎԱՐՄԱՆ, ՏՐԱՆՍՊՈՐՏԻ ԵՎ ՀԱՄԱՏԻՐՈՒԹՅՈՒՆՆԵՐԻ ԱՇԽԱՏԱՆՔՆԵՐԻ ՀԱՄԱԿԱՐԳՄԱՆ ԲՆԱԳԱՎԱՌ**

1․ Իրականացվել են Արտաշատ քաղաքային և 37 գյուղական բնակավայրերի համայնքային սեփականության գույքագրման աշխատանքներ։

2․ Արտաշատ համայնքի բազմաբնակարան բնակելի շենքերի մուտքերում տեղադրվել են թվով 87 նոր դռներ, վերանորոգվել և տեղադրվել են 52 պատուհաններ և 15 դռներ, թվով 7 բազմաբնակարան բնակելի շենքերում կառուցվել են աստիճանավանդակներ և մուտքի 23 ճաղավանդակներ, թվով 15 բազմաբնակարան բնակելի շենքերում իրականացվել են տանիքի մասնակի վերանորոգման աշխատանքներ, թվով 32 բազմաբնակարան բնակելի շենքերում վերանորոգվել են ջրահեռացման և ջրամատակարարման համակարգերը։ Թվով 25 բազմաբնակարան բնակելի շենքերի նկուղներ ամբողջությամբ մաքրվել են աղբից։

3․ Հետևողական աշխատանք է տարվել համայնքի տարածքում նոր հիմնված, վերականգնված ու վերանորոգված հանգստի գոտիների պահպանման ուղղությամբ:

4․ Արտաշատ համայնքի քաղաքային լճի հատակը մաքրվել է տիղմից, տեղադրվել է նոր պոմպ, կատարվել են հարդարման աշխատանքներ:

5․ Աշխատանքներ են տարվել համայնքի բազմաբնակարան բնակելի շենքերի բակերի բարեկարգման և պահպանման ուղղությամբ:

6․ Վերակառուցվել և ընդլայնվել է համայնքի արտաքին լուսավորության ցանցը:

7․ Կազմակերպված շաբաթօրյակների շրջանակներում սանմաքրման լայնածավալ աշխատանքներ են իրականացվել Արտաշատ քաղաքում և բոլոր վարչական բնակավայրերում։ Մաքրվել, բարեկարգվել և պատշաճ տեսքի են բերվել հանրային օգտագործման տարածքները՝ բակերը, այգիներն ու պուրակները, հասարակական նշանակության կառույցների և ճանապարհների հարակից գոտիները։ Գործընթացին ներգրավվել են համայնքապետարանի աշխատակազմը, «Արտաշատ-կոմունալ սպասարկում», «Բարեկարգ Արտաշատ» և մի շարք այլ ՀՈԱԿ-ների աշխատակիցներ։ Օգտագործվել է հատուկ տեխնիկա, որով կազմակերպել է աղբի և թափոնների բարձումն ու տեղափոխումը աղբավայր։ Իրականացվել է կանաչապատման և ծառատունկի աշխատանքներ։

8․ Իրականացվել է Արտաշատ համայնքի Արտաշատ քաղաքի թիվ 2 և թիվ 3 գերեզմանատների ճանապարհների մաքրման և հարդարման աշխատանքներ:

9․ Իրականացվել են ճանապարհային երթևեկության գծանշման աշխատանքներ:

10․ Արտաշատ քաղաքի թվով 5 փողոց ապահովվել է արտաքին լուսավորությամբ:

11․ Երևան-Երասխ մայրուղու ասֆալտապատման աշխատանքների արդյունքում երթևեկելի ճանապարհահատվածից հեռացված մանրահատիկ աղացած ասֆալտի շերտից թվով 56 մեքենա տեղափոխվել է Արտաշատ համայնքի Արտաշատ քաղաքի բնակելի փողոցների հատվածներ և կատարվել հարթեցման աշխատանքներ։ Ինչպես նաև թվով 482 մեքենա մանրահատիկ աղացած ասֆալտ է տեղափոխվել Արտաշատ համայնքի 36 գյուղական բնակավայրեր։ Հարթեցվել են գյուղական բնակավայրերի փողոցները, մուտքերը և գերեզմանատների ճանապարհները։

12․ 44-օրյա պատերազմի հետևանքով Արցախից տեղահանված մեկ ընտանիքի տրամադրվել է ժամանակավոր կացարան:

**ԳՅՈՒՂԱՏՆՏԵՍՈՒԹՅԱՆ ԵՎ ԲՆԱՊԱՀՊԱՆՈՒԹՅԱՆ ԲՆԱԳԱՎԱՌ**

1․ Արտաշատ համայնքի հողօգտագործողներին հաշվետու ժամանակաշրջանում տրամադրվել է թվով 2288 տեղեկանք գյուղատնտեսական արտադրանք մթերող կազմակերպությունների հետ պայմանագրեր կնքելու համար (որից 188-ը՝ Արտաշատ քաղաքի, իսկ 2․100-ը՝ համայնքի 37 գյուղական բնակավայրերի հողօգտագործողներին)։

2․ Կնքվել են գյուղատնտեսական նշանակության հողերի վարձակալության 39 նոր պայմանագրեր։

3․ Կենդանիների հաշվառման վերջին տվյալներով համայնքում հաշվառված են 12․800 գլուխ խոշոր եղջերավոր կենդանի, 42․586 գլուխ մանր եղջերավոր կենդանի, 5․324 գլուխ խոզ, 89․615 թռչուն և 3․923 փեթակ:

4․ Գյուղատնտեսության ոլորտում պետական միջոցներով և այլ միջոցների հաշվին իրականացվել են ծրագրեր, մասնավորապես՝ «ՀՀ հողօգտագործողներին մատչելի գներով պետության կողմից սուբսիդավորված ազոտական պարարտանյութերի տրամադրման ծրագիրը», որի շրջանակներում Արտաշատ համայնքի հողօգտագործողներին տրամադրվել է շուրջ 13․522 պարկ (676,1 տոննա) ազոտական պարարտանյութ (որից՝ 9․147 պարկ (457,3 տոննա) ամոնիակային և 4375 պարկ (218,8 տոննա) կարբամիդ տեսակի պարարտանյութ)։

5․ Համայնքի անասնաբույժների միջոցով կազմակերպվել է անասնաբուժական ծառայությունների մատուցման բնականոն ընթացքը, ինչպես նաև լիազոր մարմնին է տրամադրվել վարակիչ և ոչ վարակիչ հիվանդությունների վերաբերյալ տեղեկատվություն։

6․ Արտաշատ քաղաքային և 37 գյուղական բնակավայրերում իրականացված կանաչապատման միջոցառումների շրջանակներում ձեռք է բերվել և տնկվել տարբեր տեսակի 2․150 ծառ, 12.100 թուփ և ծաղիկ:

7․ Արտաշատ քաղաքային և 37 գյուղական բնակավայրերում իրականացվել են դաշտամիջյան ճանապարհների հարթեցման, խճապատման և բարեկարգման լայնածավալ աշխատանքներ:

8․Արտաշատ համայնքի ընդհանուր օգտագործման կանաչապատ հատվածներում իրականացվել է ծառերի աշնանային խորը էտ:

**ՔԱՂԱՔԱՇԻՆՈՒԹՅԱՆ ԵՎ ՀՈՂԱՇԻՆՈՒԹՅԱՆ ԲՆԱԳԱՎԱՌ**

1․ Հաշվետու ժամանակահատվածում տրամադրվել է 604 միավոր ճարտարապետահատակագծային առաջադրանք, 330 միավոր շինարարության թույլտվություն՝ այդ թվում սուբվենցիոն ծրագրերի իրականացման շրջանակներում, 91 միավոր ավարտական ակտ, 14 միավոր քանդման թույլտվություն։

Հետևողական աշխատանքների արդյունքում համայնքի վարչական տարածքում կասեցվել են հողազավթման և ապօրինի հողօգտագործման փորձերը:

2. Քաղաքաշինական նորմերին և օրենսդրության պահանջներին համապատասխան, համայնքի տարածքում իրականացվել է շինարարական աշխատանքների որակի հսկողություն: Իրականացվել են համայնքի գյուղատնտեսական նշանակության հողամասերի հաշվառման, քարտեզագրման և սահմանազատման աշխատանքներ։

3․ Հաշվետու տարում կազմվել և ավագանու հաստատմանն է ներկայացվել համայնքի քաղաքաշինական կանոնադրությունը, հողերի կառավարման ամենամյա ծրագիրը: Իրականացվել է համայնքի վարչական սահմաններում գտնվող հողամասերի ընթացիկ հաշվառում, ցամաքային տարածքի ծածկույթի ընթացիկ դասակարգում, կազմվել է համայնքի հողային հաշվեկշիռը:

4․2022 թվականին ՀՀ համայնքների սոցիալ-տնտեսական ենթակառուցվածքների զարգացմանն ուղղված սուբվենցիոն ծրագրերի շրջանակներում Արարատի մարզի Արտաշատ համայնքն ընդգրկվել է թվով 7 սուբվենցիոն ծրագրերում (Հավելված N2)՝

1) «Արտաշատ համայնքի բնակավայրերի փողոցների նորոգման, ասֆալտապատման աշխատանքներ» ծրագրի շինարարական աշխատանքները դադարեցվել են եղանակային անբարենպաստ պայմանների հետ կապված և տեղափոխվել 2023 թվական։

2) «Արտաշատ համայնքի բազմաբնակարան շենքերի ընդհանուր բաժնային սեփականության գույքի նորոգում, այդ թվում էներգախնայող միջոցների կիրառում» ծրագրի աշխատանքները դադարեցվել են եղանակային անբարենպաստ պայմանների հետ կապված և տեղափոխվել 2023 թվական։

3) «Արտաշատ համայնքի բնակավայրերի գազաֆիկացման աշխատանքներ» ծրագրի շինարարական աշխատանքներն ամբողջությամբ ավարտվել են։

4) «Արտաշատ համայնքի հասարակական շենքերի (մշակույթի տուն, համայնքային կենտրոններ և այլն) վերանորոգման աշխատանքներ» ծրագրի շինարարական աշխատանքներն ամբողջությամբ ավարտվել են։

5) «Արտաշատ համայնքի կոմունալ սպասարկման կարիքների համար մեքենասարքավորումների և տեխնիկայի ձեռքբերում» ծրագրով ձեռք է բերվել թվով 3 միավոր մեքենասարքավորում։

6) «Արտաշատ համայնքի բնակավայրերի ոռոգման համակարգերի կառուցում (նորոգում)» ծրագրի շինարարական աշխատանքները դադարեցվել են եղանակային անբարենպաստ պայմանների հետ կապված և տեղափոխվել 2023 թվական։

7) «Արտաշատ համայնքի նախադպրոցական հաստատությունների (մանկապարտեզներ), կառուցում, վերակառուցում), նորոգում» ծրագիրը տեղափոխվել և ընդգրկվել է 2023 թվականի ՀՀ համայնքների սոցիալ-տնտեսական ենթակառուցվածքների զարգացմանն ուղղված Արտաշատ համայնքի սուբվենցիոն ծրագրում։

5. Ակտիվ աշխատանքներ են տարվել կապալառու կազմակերպությունների, շինարարության հեղինակային և տեխնիկական հսկողություն իրականացնող կազմակերպությունների հետ:

6․ 2022 թվականի ընթացքում համայնքի ավագանու հաստատմանն է ներկայացվել 2023 թվականի ՀՀ համայնքների սոցիալ-տնտեսական ենթակառուցվածքների զարգացմանն ուղղված Արտաշատ համայնքի սուբվենցիոն 7 ծրագրեր։

7․ Նշված 7 ծրագրերի շրջանակներում կազմվել և լիազոր մարմին են ուղարկվել սուբվենցիոն ծրագրերի նախնական հայտերը։

**ԳՆՈՒՄՆԵՐԻ ԲՆԱԳԱՎԱՌ**

1․ Իրականացվել է համայնքապետարանի ենթակայությամբ գործող կազմակերպությունների (ՀՈԱԿ-ներ) սննդամթերքի, գրենական, տնտեսական, հատուկ նպատակային նյութերի և դեղորայքի ձեռքբերման թվով 200 գնման ընթացակարգ։

2․ Իրականացվել է սուբվենցիոն ծրագրերի նախագծա-նախահաշվային փաստաթղթերի փորձաքննության եզրակացության տրամադրման, շենքերի և շինությունների տեխնիկական վիճակի հետազննության, շինարարական աշխատանքների, որակի տեխնիկական հսկողության, հեղինակային հսկողության ծառայությունների ձեռքբերման թվով 25 գնման ընթացակարգ։

3․ Իրականացվել է Արտաշատի համայնքապետարանի կարիքների համար հողամասի, մուտքը կասեցնող համակարգի, տեսախցիկների, շինանյութի, գրասենյակային գույքի, վառելիքի, գրենական պիտույքների, տնտեսական պարագաների, ծառերի և ծաղիկների, հակակարկտային կայանների, աղբամանների, քարթրիջների լիցքավորման, հենասյուների տեղափոխման, ծառայողական (Դեղձուտ բնակավայր) ավտոմեքենայի վերանորոգման, սգո, դեռատիզացիոն, կինոդիտման, համայնքապետարանի աշխատանքների լուսաբանման, ամանորյա միջոցառումների կազմակերպման ծառայությունների ձեռքբերման գնման թվով 25 ընթացակարգ։

4․ 2023 թվականի սուբվենցիոն ծրագրերի իրականացման նպատակով 2022 թվականին ձեռք է բերվել թվով 7 նախագծա-նախահաշվային փաստաթուղթ։

**ԿՐԹՈՒԹՅԱՆ ՄՇԱԿՈՒՅԹԻ ՍՊՈՐՏԻ ԵՎ ԵՐԻՏԱՍԱՐԴՈՒԹՅԱՆ ՀԱՐՑԵՐԻ ԲՆԱԳԱՎԱՌ**

1․ Համայնքային ենթակայության մի շարք նախադպրոցական ուսումնական հաստատություններում սահմանված կարգով հայտարարվել է թվով 68 մրցույթ՝ մանկավարժական թափուր հաստիքների համալրման նպատակով։

2․ Օրենքով սահմանված կարգով կազմակերպվել և անցկացվել են համայնքային ենթակայության նախադպրոցական ուսումնական հաստատությունների մանկավարժական աշխատողների պարտադիր վերապատրաստման դասընթացներ, ինչի արդյունքում հավաստագրեր են ստացել 37 դաստիարակ։

3․ Կազմակերպվել է նաև նախադպրոցական ուսումնական հաստատությունների բուժքույրերի վերապատրաստման դասընթացներ։

4․ Կատարվել է համայնքային ենթակայության նախադպրոցական ուսումնական հաստատություններ հաճախող երեխաների կրթության և զարգացման առանձնահատուկ պայմանների կարիքի վկայագրման աշխատանքներ, ինչի արդյուքում 13 երեխա ստացել է վկայագիր:

5․ Մինչև 23 տարեկանների և մեծահասակների Եվրոպայի առաջնությունում ցուցաբերած նվաճումների համար «Արտաշատ համայնքի Ռ․ Գոլեցյանի անվան ըմբշամարտի օլիմպիական հերթափոխի մանկապատանեկան մարզադպրոց» ՀՈԱԿ-ի 2 մարզչի և 2 մարզիկի հատկացվել է միանվագ անհատույց դրամական միջոց ընդամենը՝ 3.750.00 (երեք հարյուր յոթանասունհինգ հազար) ՀՀ դրամի չափով։  
 Լավագույն աշխատանքի համար ամսական լրավճարներ են սաահմանվել 4 մարզչի ընդամենը՝ 58.000 (հիսունութ հազար) ՀՀ դրամի չափով։

6․ Աշխարհի, Եվրոպայի, այլ միջազգային առաջնություններում և Հանրապետական առաջնություններում՝ «Արտաշատ համայնքի Ռ․ Գոլեցյանի անվան ըմբշամարտի օլիմպիական հերթափոխի մանկապատանեկան մարզադպրոց» և «Արտաշատ համայնքի Լանջազատ գյուղի Ռոբերտ Հակոբջանյանի անվան մարզադպրոց» ՀՈԱԿ-ների սաների ցուցաբերած նվաճումների համար 14 մարզիկի և 7 մարզչի հատկացվել է անհատույց դրամական միջոց ընդամենը՝ 1.020.000 (մեկ միլիոն քսան հազար) ՀՀ դրամի չափով, ինչպես նաև «Մարտեր առանց կանոնների» մեծահասակների միջազգային մրցաշարին մասնակցած և չեմպիոնական գոտի նվաճած «Լեոնարդ» ակումբի մարզիկին հատկացվել է միանվագ անհատույց դրամական միջոց ընդամենը՝ 1․00․000 (մեկ հարյուր հազար) ՀՀ դրամի չափով։

7․ Աշխարհի առաջնությունում չեմպիոնի տիտղոս նվաճած Վազգեն Թևանյանին 700․000 (յութ հարյուր հազար) ՀՀ դրամի չափով, նրա մարզիչ Ռաֆիկ Գոլեցյանին՝ 400․000 (չորս հարյուր հազար) ՀՀ դրամի չափով, իսկ Եվրոպայի առաջնությունում չեմպիոնի տիտղոս նվաճած Լիանա Գյուրջյանին 400․000 (չորս հարյուր հազար) ՀՀ դրամի չափով հատկացվել է միանվագ անհատույց դրամական միջոց ընդամենը՝ 1․500․000 (մեկ միլիոն հինգ հարյուր հազար) ՀՀ դրամի չափով։

8․ Արտաշատի համայնքապետարանի ենթակայության համայնքային ոչ առևտրային կազմակերպությունների 9 սանի երաժշտության և արվեստի բնագավառում ցուցաբերած նվաճումների համար և 8 ուսուցչի հատկացվել է միանվագ անհատույց դրամական միջոց ընդամենը՝ 420․000 (չորս հարյուր քսան հազար) ՀՀ դրամի չափով։

9․ Հաշվետու ժամանակահատվածում Հայաստանի Հանրապետությունում և Հայաստանի Հանրապետությունից դուրս կազմակերպված մրցաշարերին մասնակցած մարզիչներին և մարզիկներին տրամադրվել են թվով 8 գործուղման ծախսեր։

10․ Տեղական վճարների գծով արտոնություններ են սահմանվել համայնքային ենթակայության նախադպրոցական ուսումնական հաստատություններ, երաժշտական և արվեստի դպրոցներ հաճախող 241 երեխայի, այդ թվում 100% նվազեցման արտոնությունից օգտվել է 38 երեխա, իսկ 50% նվազեցման արտոնությունից՝ 203 երեխա:

11․ Անցկացվել է խնամակալության և հոգաբարձության հանձնաժողովի 55 նիստ, կատարվել տնայցեր, կազմվել արձանագրություններ, նախապատրաստվել և դատարան է ներկայացվել 30 հետազոտության ակտ և եզրակացություն:

12․ Հաշվետու ժամանակահատվածում համայնքում կազմակերպվել և անցկացվել են Հայաստանի Հանրապետության տոների և հիշատակի օրերի, Հայ եկեղեցական և ավանդական տոների հետ կապված մի շարք միջոցառումներ, մասնավորապես՝

● Տեառնընդառաջի և Բուն Բարեկենդանի տոներին նվիրված միջոցառումներ

●Կանանց միջազգային օրվան և Թատրոնի միջազգային օրվան նվիրված միջոցառումներ

●Ծաղկազարդի տոնին և պարի միջազգային օրվան նվիրված միջոցառումներ  
 ●Հայոց ցեղասպանության զոհերի հիշատակի օրը (ապրիլի 24-ին, կազմակերպվել է քայլերթ)

●Հաղթանակի և խաղաղության տոնը նշվել է մայիսի 9-ին  
 ●Հայաստանի Հանրապետության տոնը (մայիսի 28-ին կազմակերպվել է միասնության շուրջպար)

●Երեխաների իրավունքների պաշտպանության միջազգային օրվան նվիրված միջոցառումներ են կազմակերպվել և անցկացվել համայնքային ենթակայության հաստատություններում

●Նշվել է Վարդավառի տոնակատարությունը

●Երիտասարդների միջազգային օրվա առթիվ կազմակերպվել են հեծանվավազքի սիրողական մրցույթ և համերգ՝ Արտաշատ քաղաքի զբոսայգում։

●Արտաշատի Սուրբ Հովհաննես եկեղեցու հետ համատեղ աշխատանքի արդյունքում նշվել է Խաղողօրհներքի տոնը:

●Գիտելիքի և դպրության օրվան նվիրված տարաբնույթ միջոցառումներ են կազմակերպվել և անցկացվել համայնքի դպրոցներում և նախադպրոցական ուսումնական հաստատություններում։

●Գրադարանավարի օրվա և Ուսուցչի տոնի առթիվ կազմակերպվել են միջոցառումներ

●Դեկտեմբերի 27-ին կազմակերպվել և անցկացվել է Ամանորին նվիրված տոնական մեծ միջոցառում

**ԻՐԱՎԱԲԱՆԱԿԱՆ ԲԱԺՆԻ** կողմից իրականացված վարչարարության արդյունքում՝

1․ Իրականացվել է վարչական իրավախախտումների ուսումնասիրություն, հարուցվել է թվով 10 վարչական վարույթ, կազմակերպվել լսումներ։

2․ Հարուցված վարչական վարույթի արդյունքում ընդունվել են վարչական ակտեր, թվով 1-ը ներկայացվել է Հարկադիր կատարումն ապահովող ծառայություն, թվով 4-ն ընթացիկ փուլում են, 1-ը կարճվել է՝ իրավախախտման պատճառով հետևանքը վերացնելու հիմքով։ Հարուցված վարչական վարույթների արդյունքում համայնքի բյուջե գանձվել է 30․000 (երեսուն հազար) ՀՀ դրամ գումար։

3․ Համայնքի նկատմամբ ունեցած հարկային պարտավորությունների գանձման շրջանակներում հարուցվել է թվով 240 վարչական վարույթ։

4․ Հարկային պարտավորությունների գանձման շրջանակում կազմվել է համայնքի ղեկավարի թվով 310 վարչական ակտ։

5․ Իրականացված վարչարարության արդյունքում համայնքի բյուջե գանձվել է շուրջ 10․000․000 (տասը միլիոն) ՀՀ դրամ գումար։

Հավելված N 2

Արտաշատ համայնքի ավագանու

2023թ. փետրվարի -ի N որոշման

**ՍՈՒԲՎԵՆՑԻԱ**

2022 թվականին սուբվենցիոն ծրագրով նախատեսվել են ՝

«**Արտաշատ համայնքի բազմաբնակարան շենքերի ընդհանուր բաժնային սեփականության գույքի նորոգում, այդ թվում էներգախնայող միջոցառումների կիրառում» սուբվենցիոն ծրագրի շինարարական աշխատանքների կատարումը։**

1. Երևանյան 7
2. Երևանյան 9
3. Ներսիսյան 7
4. Ներսիսյան 9
5. Խանջյան 17
6. Մարքսի 5
7. Ներսիսյան 3
8. Շահումյան 14
9. Վերին Արտաշատ Արարատյան 45
10. Օգոստոսի 23/21
11. Արազի 5
12. Իսակովի 101/1
13. Իսակովի 109
14. Իսակովի 68
15. Իսակովի 76/1
16. Արարատյան 5
17. Իսակովի 70/1
18. Իսակովի 76/2
19. Իսակովի 103
20. Իսակովի 105
21. Արազի 5

Թվարկված բազմաբնակարան բնակելի շենքերի տանիքների հիմնանորոգման համար կնքվել է շինարարական աշխատանքների կատարման պայմանագիր **491,800,000** ՀՀ դրամի։

**Աշխատանքներն ամբողջությամբ կատարված են:**

**ԱՍՖԱԼՏԱՊԱՏՈՒՄ**

|  |  |  |
| --- | --- | --- |
| **Արտաշատ քաղաք** | **Կատարված Է** | **Ընթացքի մեջ է** |
| 1. Օրբելի |  | **+** |
| 1. Աճարյան |  | **+** |
| 1. Արազի |  | **+** |
| 1. Մանուշյան |  | **+** |
| 1. Լուսինյան |  | **+** |
| 1. Ս․ Հակոբյան | առաջին հատված | երկրորդ հատված |
| 1. Աթարբեկյան |  | **+** |
| 1. Մխչյան |  | **+** |
| 1. Ստեփանյան |  | **+** |
| 1. Մռավյան |  | **+** |
| 1. Իսահակյան |  | **+** |
| 1. Սպանդարյան |  | **+** |
| 1. Իսակովի 103 շենքի բակ |  | **+** |
| 1. Իսակովի 74-74ա |  | **+** |
| 1. Աթարբեկյան 45 շենքի բակ |  | **+** |
| 1. Աթարբեկյան 68 շենքի բակ |  | **+** |
| 1. Ներսիսյան 1,3,7,11 շենքի բակ |  | **+** |
| 1. Թովմասյան 1,3,7, շենքի բակ |  | **+** |
| 1. Շահումյան 12,14,16,18 շենքի բակ |  | **+** |
| 1. Պանթեոն |  | **+** |
| 1. Պատկանյան փողոց շենքի բակ |  | **+** |

**ՀԱՄԱՅՆՔԻ ԲՆԱԿԱՎԱՅՐԵՐ (ԳՅՈՒՂԵՐ)**

|  |  |  |
| --- | --- | --- |
|  | **Կատարված Է** | **Ընթացքի մեջ է** |
| 1. Աբովյան | **+** |  |
| 1. Արևշատ | **+** |  |
| 1. Բարձրաշեն | **+** |  |
| 1. Դեղձուտ | **+** |  |
| 1. Դիտակ | **+** |  |
| 1. Դվին |  | **+** |
| 1. Նշավան | **+** |  |
| 1. Վարդաշեն |  | **+** |
| 1. Նորաշեն |  | **+** |
| 1. Նարեկ | **+** |  |
| 1. Վերին Արտաշատ |  | **+** |
| 1. Քաղցրաշեն | **+** |  |
| 1. Մրգավան |  | **+** |
| 1. Դալար | **+** |  |
| 1. Ազատավան |  | **+** |
| 1. Մխչյան | **+** |  |

Ասֆալտապատման աշխատանքների կատարման համար կնքվել է շինարարական աշխատանքների կատարման պայմանագիր՝ **2,145,200,000** (երկու միլիարդ մեկ հարյուր քառասունհինգ միլիոն երկու հարյուր հազար) ՀՀ դրամի

**ԳԱԶԱՖԻԿԱՑՈՒՄ**

1. Նշավան
2. Բերքանուշ
3. Կանաչուտ Մ.Մաշտոց, Վ.Տերյան, Մ.Գոշ
4. Այգեպատ
5. Գետազատ
6. Արտաշատ խճուղի
7. Արտաշատ համայնք Ազատամարտիկների փողոց

Կնքվել է շինարարական աշխատանքների կատարման պայմանագիր՝ **75480000** (յոթանասունհինգ միլիոն չորս հարյուր ութսուն հազար) ՀՀ դրամ։

**Աշխատանքներն ամբողջությամբ կատարված են:**

**ՈՌՈԳՈՒՄ**

|  |  |  |
| --- | --- | --- |
|  | **Կատարված Է** | **Ընթացքի մեջ է** |
| 1. Արաքսավան |  | **+** |
| 1. Դիմիտրով |  | **+** |
| 1. Հովտաշեն | **+** |  |
| 1. Այգեստան | **+** |  |
| 1. Բերդիկ | **+** |  |
| 1. Դեղձուտ | **+** |  |
| 1. Այգեպատ |  | **+** |
| 1. Մխչյան |  | **+** |
| 1. Շահումյան |  | **+** |
| 1. Աբովյան |  | **+** |
| 1. Բյուրավան |  | **+** |
| 1. Նշավան |  | **+** |
| 1. Ազատավան |  | **+** |
| 1. Բաղրամյան |  | **+** |
| 1. Բերքանուշ | **+** |  |
| 1. Գետազատ |  | **+** |
| 1. Մրգանուշ |  | **+** |
| 1. Վարդաշեն |  | **+** |
| 1. Այգեզարդ | **+** |  |
| 1. Այգեզարդ Խորքային հոր | **+** |  |
| 1. **Լանջազատ պոմպակայան և ոռոգման ցանց - պայմանագիր կնքված չէ** | | |

**Կնքվել է շինարարական աշխատանքների 1,019,380,0000 (մեկ միլիարդ տասնինը միլիոն երեք հարյուր ութսուն հազար) ՀՀ դրամի պայմանագիր**

**ՄՇԱԿՈՒՅԹԻ ՏՆԵՐ**

1. Մրգավան
2. Վերին Արտաշատ
3. Բերքանուշ
4. Մխչյան

Կնքվել են **67,196,000** (վաթսունյոթ միլիոն մեկ հարյուր իննսունվեց հազար) ՀՀ դրամի շինարարական աշխատանքների կատարման պայմանագիր:

**Աշխատանքներն ամբողջությամբ կատարված են:**